stanford-oval/wikipedia huggingface dataset:
Rohtosuoputki

| Rohtosuoputki |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Apiales
Heimo::  Sarjakukkaiskasvit Apiaceae
Suku::  Suoputket Peucedanum
Laji::  ostruthium
Kaksiosainen nimi
 Peucedanum ostruthium  (L.) W.D.J.Koch 
Katso myös
   Rohtosuoputki Commonsissa 
Infobox OKVirheellinen NIMI-arvo: 
Rohtosuoputki (Peucedanum ostruthium) on vanhana rohtokasvina tunnettu sarjakukkaiskasvi, joka kasvaa alkuperäisenä Alpeilla. Se on monivuotinen, 40–100 senttimetriä korkeaksi kasvava, tuoksuva ruoho. Se muodostaa usein tiheitä kasvustoja. Rohtosuoputki muistuttaa ulkonäöltään jossain määrin vuohenputkea. Sen lehdet ovat kahteen kertaan kolmiosaiset, muttei liuskoittuneet, kuten muilla lähialueiden suoputkilajeilla. Putkimaisen varren päässä kasvaa valkokukkainen sarjakukinto. Hedelmänä on 4–5 millimetrin pituinen litteä, kaksiosainen lohkohedelmä, joka on keskeltä uurteinen ja reunalta leveän siipipalteinen. Pohjoismaissa rohtosuoputkea esiintyy Ruotsissa, Norjassa ja Tanskassa monin paikoin viljelykarkulaisena. Suomessa lajia ei ole havaittu luonnonvaraisena.
Aiheesta muualla

Suomen Lajitietokeskus: Rohtosuoputki – Peucedanum ostruthium
RN Espero (1927)

| RN Espero |
| --- | --- |


Aluksen vaiheet
Rakentaja:  Ansaldo, Genova
Kölinlasku:  29. huhtikuuta 1925
Laskettu vesille:  31. elokuuta 1927
Palveluskäyttöön:  30. huhtikuuta 1928
Poistui palveluskäytöstä:  upotettu 28. kesäkuuta 1940
Tekniset tiedot
Uppouma:  1 090 t (standardi) 1 700 t (kuormattu)
Pituus:  93,2 m (kokonaispituus)
Leveys:  9,2 m
Syväys:  3 m
Koneteho:  40 000 shp
Nopeus:  36 solmua
Miehistöä:  179
Aseistus
Aseistus:  4 × 120 mm tykkiä kaksiputkisina asennuksina 2 × 40 mm ilmatorjuntatykkiä 2 × 13,2 mm ilmatorjuntakonekivääriä 6 × 533 mm torpedoputkea 52 × miinaa
RN Espero (ital. Regia Nave Espero) oli Italian kuninkaallisen laivaston Turbine-luokan hävittäjä toisessa maailmansodassa.
Valmistus

Alus tilattiin Genovasta Ansaldolta, missä köli laskettiin 29. huhtikuuta 1925. Alus laskettiin vesille 31. elokuuta 1927 ja liitettiin laivastoon 30. huhtikuuta 1928.
Palvelus

Alus upotettiin 28. kesäkuuta 1940.
Richard Davalos

| Richard Davalos |
| --- | --- |
 Davalos Bonanza-televisiosarjassa vuonna 1960.
Henkilötiedot
Syntynyt: 5. marraskuuta 1930 Bronx, New York, New York, Yhdysvallat
Kuollut: 8. maaliskuuta 2016 (85 vuotta) Burbank, Kalifornia, Yhdysvallat
Ammatti:  näyttelijä
Puoliso:  Ellen van der Hoeven
Näyttelijä
Aktiivisena:  1953–2008
Merkittävät roolit:  Aron Trask (Eedenistä itään) Jeff Canfield (The Americans) 
Palkinnot
 Theatre World Award  (1955) 
Aiheesta muualla
IMDb
Elonet
Richard Davalos (5. marraskuuta 1930 New York, New York – 8. maaliskuuta 2016 Burbank, Kalifornia) oli yhdysvaltalainen näyttelijä. Hän oli suomalaista ja espanjalaista sukuperää.
Davalos aloitti uransa televisiossa 1950-luvun alussa. Hän näytteli muun muassa elokuvissa Eedenistä itään (1955), Lannistumaton Luke (1967), Kellyn sankarit (1970) ja Something Wicked This Way Comes (1983). Televisiossa hän näytteli muun muassa televisiosarjoissa The Americans ja Perry Mason yllättää.
Vuonna 1955 Davalosille myönnettiin Theatre World Award -palkinto suorituksistaan Arthur Millerin Broadway-näytelmissä Näköala sillalta ja A Memory of Two Mondays (1955).
Sanotaan, että Davalos oli naimisissa kahdesti. Tanssija Ellen van der Hoevenin kanssa hänellä on kaksi tytärtä: näyttelijä-muusikko Dominique Davalos ja näyttelijä Elyssa Davalos. Myös hänen tyttärentyttärensä Alexa Davalos on näyttelijä.
Davalosin kuva on englantilaisen The Smiths -rockyhtyeen albumin Strangeways, Here We Come (1987) kansikuvassa sekä kokoelmalevyjen Best... I ja ...Best II (1992) Yhdysvaltain painosten kansikuvissa.
Aiheesta muualla

Kuvia tai muita tiedostoja aiheesta Richard Davalos Wikimedia Commonsissa
Promises

| Promises> Les Promesses |
| --- | --- |

Ohjaaja:  Thomas Kruithof
Käsikirjoittaja:   Thomas Kruithof  Jean-Baptiste Delafon 
Tuottaja:   Thibault Gast  Matthias Weber 
Säveltäjä:  Grégoire Auger
Kuvaaja:  Alex Lamarque
Leikkaaja:  Jean-Baptiste Beaudoin
Pääosat:   Isabelle Huppert  Reda Kateb 
Valmistustiedot
Valmistusmaa:  Ranska
Tuotantoyhtiö:  24 25 Films
Ensi-ilta:   2021-09-011. syyskuuta 2021 (Venetsian elokuvajuhlat, Italia)  2022-01-2626. tammikuuta 2022 (Ranska)  
Kesto:  98 minuuttia
Alkuperäiskieli:  ranska
Aiheesta muualla
IMDb 
Infobox OKNimi-testi OK: 
Promises (ransk. Les Promesses) on vuonna 2021 ensi-iltansa saanut Thomas Kruithofin ohjaama ranskalainen poliittinen draamaelokuva, jonka pääosissa ovat Isabelle Huppert ja Reda Kateb. Elokuva kertoo Huppertin näyttelemästä pormestarista, jonka omistautuminen kuntaa ja sen asukkaita kohtaan kyseenalaistuu, kun hänelle tarjotaan vaikutusvaltaisempaa asemaa politiikassa.
Elokuva sai maailmanensi-iltansa Italiassa vuoden 2021 Venetsian elokuvajuhlilla Orizzonti-kilpailusarjassa, jossa se oli ehdolla parhaan elokuvan ja ohjauksen palkintojen sekä tuomariston erikoispalkinnon saajaksi.
Juoni

Viimeistä virkakauttaan Pariisin esikaupungin pormestarina palveleva Clémence Collombet (Isabelle Huppert) alkaa miettiä elämää politiikan jälkeen. Viimeisenä solidaarisuuden osoituksena paikallisia asukkaita kohtaan hän tahtoo uudistaa ränsistyneen Les Bernardinsin kerrostalolähiön perinpohjaisesti, mutta kesken hanketta koskevien neuvottelujen hänelle tarjoutuu odottamaton tilaisuus nousta uuteen ja vaikutusvaltaisempaan virkaan valtakunnanpolitiikassa. Pitääkö Clémence kiinni periaatteistaan vai uhraako hän vaalilupauksensa kunnianhimon eteen?
Näyttelijät

| 0 | 1 | 2 |
| --- | --- | --- |
|  Isabelle Huppert  | … |  Clémence Collombet   |
|  Reda Kateb  | … |  Yazid Jabbi   |
|  Naidra Ayadi  | … |  Naidra   |
|  Jean-Paul Bordes  | … |  Michel Kupka   |
|  Soufiane Guerrab  | … |  Frédéric Esposito   |
|  Laurent Poitrenaux  | … |  Jérôme Narvaux   |
|  Hervé Pierre  | … |  Pierre Messac   |
|  Walid Afkir  | … |  Kamel   |
|  Anne Loiret  | … |  Catherine Messac   |
|  Stefan Crepon  | … |  Guillaume Mars   |
|  Vincent Garanger  | … |  Chaumette   |
|  Youssouf Wague  | … |  Wayne   |
|  Bruno Georis  | … |  tohtori Jean-Marc Forgeat   |
|  Mama Prassinos  | … |  Karine Kupka   |
|  Gauthier Battoue  | … |  Vincent   |
|  Christian Benedetti  | … |  Bertrand   |
|  Mustapha Abourachid  | … |  Thierry   |
|  Rosita Fernandez  | … |  rouva Cuaron   |
|  Alex Andréa  | … |  rouva Gorakis   |
Tuotanto > Kehitys

Elokuvan ohjaaja ja toinen käsikirjoittajista Thomas Kruithof alkoi kehitellä elokuvan käsikirjoitusta vuoden 2017 Ranskan presidentinvaalien jälkeen. Hän halusi tehdä elokuvan, joka kyseenalaistaa poliittisen rohkeuden mahdollisuuden.
Kolmivuotisen käsikirjoitusprosessin aikana Kruithof konsultoi kolme Île-de-Francen hallintoalueella sijaitsevan kunnan pormestaria. Hän tapasi Chanteloup-les-Vignesin pormestarin Catherine Arenoun, Grignyn pormestarin Philippe Rion ja Clichy-sous-Boisin pormestarin Olivier Kleinin.
Tuotanto > Kuvaukset

Promises-elokuvan kuvaukset alkoivat 4. marraskuuta ja päättyivät 23. joulukuuta 2020. Elokuva kuvattiin Clichy-sous-Boisin kunnassa.
Julkaisu > Markkinointi

Elokuvan ensimmäinen traileri julkaistiin 23. joulukuuta 2021.
Julkaisu > Ensi-ilta ja teatterilevitys

Promises sai maailmanensi-iltansa Venetsian elokuvajuhlilla Italiassa 1. syyskuuta 2021. Kotimaassaan Ranskassa elokuva julkaistiin elokuvateattereissa 26. tammikuuta 2022. Ranskassa elokuva keräsi teatterilevityksensä aikana 325 480 katsojaa ja tuotti 2,5 miljoonaa dollaria. Maailmanlaajuisesti Promises tuotti lähes 2,6 miljoonan dollarin lipputulot.
Suomessa elokuva ei saanut teatteriensi-iltaa ja -levitystä, mutta se on julkaistu VOD:ina nimellä Promises suoraan internetiin, missä se on saatavilla niin myynti- kuin vuokraversionakin.
Vastaanotto

Promises on saanut elokuvakriitikoilta lähinnä myönteisiä arvioita. AlloCiné-sivuston mukaan 29 ranskalaislehdistön kriitikon arvostelun perusteella elokuva on saanut keskiarvoksi 3,7/5. AlloCinén yli 1 800 käyttäjää on antanut elokuvalle keskiarvon 3,9/5. Rotten Tomatoes -sivuston mukaan sata prosenttia kriitikoista on antanut elokuvalle positiivisen arvosanan 7,4/10 keskiarvolla. Keräys perustuu 12 arviointiin.
Aiheesta muualla

Elokuvan traileri suomenkielisellä tekstityksellä SF Anytimessa
Promises AlloCinéssä (ranskaksi)
Promises Rotten Tomatoes -sivustolla (englanniksi)
Rob. A. Seppänen

Robert Arnold (Rob. A.) Seppänen (28. kesäkuuta 1875 Viipuri – 21. elokuuta 1920 Kanneljärvi) oli suomalainen kääntäjä, opettaja ja toimittaja. Hän käytti nimimerkkiä Briha.
Seppäsen vanhemmat olivat rautasorvari Otto Robert Seppänen ja Matilda Venäläinen.
Slaavilaisen filologian maisteri Seppänen toimi Viipurissa lääninhallituksen virallisena kielenkääntäjänä, venäjän kielen opettajana ja toimittajana. Hän suomensi muun muassa Anton Tšehovin ja Maksim Gorkin kertomuksia sekä Leo Tolstoin romaanin Sota ja rauha.
Robert Seppänen oli naimisissa Tilda Nikkasen kanssa. Kirjailija Unto Seppänen oli hänen poikansa.
Teoksia

Kauppamatkustajan marssi, kirjoittanut Briha. Itä-Suomen kauppamatkustajayhdistys, Viipuri 1923, Mikkeli 1945
Leo Tolstoi, Sota ja rauha  (Vojna i mir, 1865–1869), osat III–IV, Suom. Rob. A. Seppänen. WSOY 1907-1908.
Paul Lindau, Kieltäymys, (Helene Jung), suomentanut Rob. A. Seppänen, Hämeenlinna : Karisto 1919. Sarja: Naisten romaaneja, 15.
Raffa

Raffa on toinen kahdesta italialaisesta kuulapelistä. Toinen on nimeltään volo, joka puolestaan on käytännössä sama kuin ranskalaistaustainen boule lyonnaise. Sanalla bocce viitataan italiassa molempiin lajeihin, tai jopa kuulapeleihin yleensä; erityistä peliä tai urheilulajia se ei siis tarkoita.
Raffa poikkeaa volosta melko vähän ja näkyvimmät erot koskevat pelivälineitä.
Kuulat
synteettistä ainetta, värillisiä
läpimitta 104–111 mm
paino 860–980 g
maalipallo
läpimitta 40 mm
paino 90 g
Kentän koko on kummassakin sama, pituudeltaan 27,5 m ja leveydeltään korkeintaan 4 m. Tavallinen sora käy alustaksi, mutta se pyritään pitämään mahdollisimman tasaisena.
Raffaa pelataan Etelä-Italiassa enemmän kuin pohjoisessa, joka taas on volon valta-aluetta. Raffaa ei mainittavasti harrasteta Italian ulkopuolella.
Relentless (Dawn of Azazelin albumi)

| Relentless Dawn of Azazel |
| --- | --- | --- |

Studioalbumin tiedot
 Äänitetty : Mana Recording Studios
 Julkaistu: 13. lokakuuta 2009
 Formaatti: CD
 Tuottaja(t): Brian Elliott
 Tyylilaji: death metal
 Kesto: 55.42
 Levy-yhtiö: Unique Leader
Dawn of Azazelin muut julkaisut
| Sedition 2005 | Relentless 2009 | The Tides of Damocles 2015 |
Relentless on uusiseelantilaisen death metal -yhtyeen Dawn of Azazelin kolmas studioalbumi. Se julkaistiin vuonna 2009 levymerkillä Unique Leader Records.
Kappaleet

The Art of Seduction I – Engine of Virility – 2.10
The Art of Seduction II – Ravishment – 3.42
Perseverance – 3.59
Majesty – 5.59
Overcome It All – 6.31
I Relentless – 4.30
Fornication Revelation – 3.08
Liquor and Lust – 8.34
Sinew, Sin, Discipline – 5.05
By My Hand – 5.24
The Flames of Failure – 6.40
Kokoonpano

Rigel Walshe – laulu, basso
Joe Bonnett – kitara
Jeremy Suckling – rummut
Kokoonpano > Tuotanto

Brian Elliott – äänittäjä, tuottaja
Andy Classen – masteroija
Adam Craft – kansitaide
Jamie Saint Merat – kannen piirros, layout
James Ensig Trussel – valokuvat
Arvostelut

Metal Observer: 5/10
Metal Forge: 7/10
Aiheesta muualla

Albumi Relentless (Dawn of Azazelin albumi) Encyclopaedia Metallum -sivustolla (englanniksi)
Relentless discogs.com -sivustolla
Reuver-vaihe

Reuver-vaihe (Reuverian, Reuverien) on Luoteis-Euroopan geologinen ajanjakso, jonka kerrostumat on ajoitettu yläplioseeniin noin 3,44–2,56 miljoonaa vuotta sitten. Alankomaiden Reuver-vaihe vastaa yleisemmin käytettyä plioseenin lopun Piacenza-vaihetta, joka oli noin 3,6–2,6 miljoonaa vuotta sitten.
Reuver-vaihe on nimetty Maasjoen laaksossa sijaitsevan Alankomaiden kaupungin Reuverin mukaan. Kauden alkuvaiheissa oli hyvin lämmintä. Ilmasto viileni ja vaihteli kaudella huomattavasti. Eräs huomattava viileneminen tapahtui noin 3,3 miljoonaa vuotta sitten. Kauden lopuilla Maa romahti kylmään jääkausitilaan, kun Panamankannaksen nousu muutti merivirtoja ja termohaliinikiertoa.
Juuri ennen Reuver-vaihetta hyvin kostean ilmanalan punapuiden (Sequoia) luonnehtima kasvillisuus väheni Alankomaissa. Kauden lopuilla oli pari kylmää vaihetta, jolloin suosypressit (Taxodium) hävisivät väliaikaisesti ja pyökit (Fagus) ja hemlokit (Tsuga) yleistyivät. Kauden lopussa Maa viileni huomattavasti, ja silloin suosypressit hävisivät Alankomaista
Reuver-kauden ilmastokehitys. Vaaka-akselin ajat ovat miljoonia vuosia. Pystyakseli on lämpötilasta riippuva delta-O18 eli hapen 18-isotoopin suhteellinen osuus, ylhäällä lämmintä, alhaalla kylmää. Punaiset pisteet vastaavat lämpimiä vaiheita, siniset pisteet huomattavia viilenemisiä. Vaaleanvihreät kirjain- ja numeromerkinnät: Reuver-kauden alajaksot, A , B ja niin edelleen.
Reuver-vaihe Alankomaiden Mainwegissä

Alankomaiden Mainwegin kerrostumissa Reuver-vaiheen loppu on noin 57 metrin syvyydessä.  Reuver-kautta luonnehtivat lämpimänlauhkeat sekametsät mm. punapuut, suosypressit, varjostinkuuset (Sciadopitys), hevoskastanjat (Aesculus), tupelot (Nyssa), hemlokit, siipipähkinät (Pterocarya), hikkorit (Carya),  rohtoparkkipuut (Eucommia) ja pyökit (Fagus). Kuusi oli harvinainen koko kauden ajan, lopussa C-vaiheessa näkyy selvä männyn yleistyminen.
Reuver-kauden jako

Kausi jaetaan kolmeen päävaiheeseen A, B ja C.
Reuver A 3,44–3,0 miljoonaa vuotta sitten. Viileä, viilenevä; kaksi melko kylmää vaihetta, kauden lopussa lämpenevää. . Jonkin verran punapuita, männyt (Pinus) yleisiä.
Reuver B 3,00–2,60 miljoonaa vuotta sitten. Keskimäärin vakaampi kuin Reuver A,  ei niin kylmiä kausia alussa. Lämmin, lopussa viileä ja hieman myöhemmin taas lämmin. Useimmat puut kostean ilmaston puita - tupelot, varjostinkuuset, jalavat (Ulmus) ja ambrapuut (Liquidambar);  punapuut sen sijaan harvinaisia
Reuver B1 –2,76 miljoonaa vuotta sitten.
Reuver B2 2,76–2,66 ,miljoonaa vuotta sitten. Lämpötila romahti hetkeksi, kylmintä noin 2,70–2,68 miljoonaa vuotta sitten, Alankomaissa heinäkuun keskilämpötila noin 10 °C.
Reuver B3 2,66–2,60 miljoonaa vuotta sitten. Lämmintä, Alankomaissa hetken 18 astetta 2,63 miljoonaa vuotta sitten, sen jälkeen liuku kohti jääkautta.
Reuver C 2,60–2,44 tai 2,70/2,60–2,54 (MIS108 eli MISG4/MIS104 – MIS 101) miljoonaa vuotta sitten (sama kuin Esi-Ludham Englannissa), lämpötila romahti kohti jääkautta, kauden alussa Alankomaissa heinäkuussa keskilämpötila 10 °C. Tuli viileää, muttei niin kylmää kuin myöhemmin Pretegelen-kaudella. 2,52 miljoonaa vuotta sitten ensimmäinen suurjäätiköityminen MIS 100 pohjoisella pallonpuoliskolla. Mänty yleisin Alankomaissa
Kylmälle Reuver C:lle osuu Meinweg-savikerrostuma, ja plioseenin ja pleistoseenin rajaksi määritelty Gauss/Matuyama-magneettikausien raja.
Reuver-vaihetta edelsi Brunssum-vaihe, joka päättyi Gauss-magneettikauden alkuun, johon ajoittuu Venlon savi. Reuverin alla ovat myös plioseenin Rotton- ja Hauptkies-sarjat. Red Crag -muodostuma itäisessä Etelä-Englannissa osuu Reuverin loppuun, Pretegelenin ja Tegelenin alkuun. Reuverin savimuodostuma syntyi tällä ajalla, samoin Kiezelooliet-muodostuma. Kauteen liittyy muun muassa Englannin Brielle Ground.
Tämän vaiheen jälkeen alkoi nykyisen määritelmän mukaan pleistoseeni, jonka ensi vaihe oli pretegelen-kylmäkausi.
Robert Pitts

| Robert Pitts |
| --- | --- |
 Pitts 1940-luvun jälkipuoliskolla.
Henkilötiedot
Koko nimi:  Robert C. Pitts
Syntynyt: 23. kesäkuuta 1919 Pontotoc, Mississippi, Yhdysvallat
Kuollut: 29. lokakuuta 2011 (92 vuotta) Baton Rouge, Louisiana, Yhdysvallat
Kansalaisuus:   Yhdysvallat
Koripalloilija
Lempinimi:  RC
Pelipaikka:  Takamies
Pituus:  195 cm
Paino:  91 kg
Yliopistojoukkueet
1939–1942:  Arkansas’n yliopisto
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Lontoo 1948 |  |  |
Robert C. ”RC” Pitts (23. kesäkuuta 1919 Pontotoc, Mississippi – 29. lokakuuta 2011 Baton Rouge, Louisiana) oli yhdysvaltalainen koripalloilija ja olympiavoittaja.
Pitts pelasi Arkansas’n yliopistossa. Hän pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Pitts ei pelannut koskaan ammattilaisena vaan AAU:ssa työnantajansa joukkueessa.
Pitts oli toisen maailmansodan veteraani palveltuaan ilmavoimissa. Hänen lentolaivueensa pommittivat Saksaa onnistuneesti 22 kertaa. Pitts kuoli 92-vuotiaana 29. lokakuuta 2011.
Robert Pollard

| Robert Ellsworth Pollard Jr>  |
| --- | --- |
 Robert Pollard 2014
Henkilötiedot
Syntynyt: 31. lokakuuta 1957 (ikä 66)
Ammatti:  muusikko, laulaja, lauluntekijä
Muusikko
Laulukielet:  englanti
Tyylilajit:  rock
Levy-yhtiöt:  Matador Records 
Aiheesta muualla
www.robertpollard.net
  [ Muokkaa Wikidatassa ] [ ohje ]  
Robert Ellsworth Pollard Jr. (s. 31. lokakuuta 1957 Dayton) on yhdysvaltalainen rock-muusikko, laulaja ja lauluntekijä, joka toimi Guided by Voices -indierockyhtyeen keulahahmona vuoteen 2004 asti. Nykyään Pollard luo soolouraa.milloin?
Pollard on tuottelias lauluntekijä. Vuonna 2006 Paste-lehti luokitteli hänet 78. suurimmaksi eläväksi lauluntekijäksi. Hänellä on yli 1 500 rekisteröityä kappaletta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Robert Piltch

Robert Philip ("Rob") Piltch (s. 25. joulukuuta 1956) on kanadalainen kitaristi ja säveltäjä. Hän opiskeli kitaransoittoa Eli Kassnerin, Tony Bradanin, Hank Monisin sekä Robert Hamiltonin johdolla, pianonsoittoa Darwyn Aitkenin ja sävellystä Gordon Delamontin sekä Sam Dolinin johdolla.
Piltch työskenteli jazzklubeilla Ted Mosesin ja muiden kanssa. Hän myös kiersi Kanadassa ja Yhdysvalloissa vuosina 1979–1980 David Clayton-Thomasin ja Blood, Sweat and Tearsin kanssa. Tämän jälkeen hän asettui työskentelemään Torontossa, jossa hän on soittanut nykyjazzia, fuusiomusiikkia ja klassista musiikkia. Hän on johtanut omia kvartetteja ja tehnyt yhteistyötä sellaisten henkilöiden kuin Hagood Hardyn, Ron Collierin, Lorne Lofskyn, Hugh Marshin sekä Don W. Thompsonin kanssa.
Robert Piltchin isä on Bernie ja veli David Piltch.
Rolinda Sharples

Rosinda Sharples: Taiteilijan omakuva äitinsä kanssa vuodelta 1816, öljyvärit puulevylle.
Rolinda Sharples (1793 Bath – 1838 Bristol) oli englantilainen muotokuvamaalari. Hän piti näyttelyitä  Royal Academyssa ja Society of British Artistsin näyttelyissä.
Rolinda Sharples syntyi taiteelliseen perheeseen. Äiti Ellen Sharples oli miniatyyrimaalari ja myös isä James Sharples oli taiteilija. Rolindan kolmesta veljestäkin tuli taiteilijoita. Rolindaa kannusti taiteilijuuteen hänen äitinsä.
Sharplesin elämää ei ole tarkasti dokumentoitu. Eräiden tietojen mukaan hän olisi syntynyt New Yorkissa, missä perhe oleskeli vuodet 1794–1811, perheen isän Jamesin kuolemaan saakka. Tämän jälkeen perhe palasi Bristoliin. Bristolissa Rolinda auttoi perheen elatuksessa maalaamalla muotokuvia. Hän maalasi myös kuvia aikansa merkkitapauksista ja häntä pidetään ensimmäisenä naisena, joka maalasi kuvia useammasta ihmishahmosta yhtäaikaa.
Vuonna 1827 Sharplesista tuli Society of British Artistsin kunniajäsen. Suurikokoisten, tapahtumia esittävien maalausten ohella hän maalasi myös intiimejä pieniä maalauksia simpukoista ja hiiristä. Myös näitä töitä oli esillä näyttelyissä.
Aiheesta muualla

http://artuk.org/discover/artworks/search/actor:sharples-rolinda-17931838/page/2
Rob-Vel

Robert Veltier (9. helmikuuta 1909 Pariisi – 27. huhtikuuta 1991 Saint-Malo) oli ranskalainen sarjakuvan tekijä. Tunnetuin hänen luomistaan hahmoista on Piko (fr. Spirou). Pikoa ja Fantasiota tehdessään hän käytti nimimerkki Rob-Vel.
Ura

Robert Veltierin ensimmäinen työpaikka 16-vuotiaana oli ollut Ritz Charlton Lontoossa. Hotellissa hän työskenteli hissin kuljettajana. Myöhemmin hän eteni urallaan laivaston upseeriksi kunnes tapasi Martin Brannerin. Veltier teki yhdessä Martin Brannerin kanssa Kulmalan kaverit -sarjakuvaa vuosina 1934–36.
Belgialainen kustantamo Dupuis aloitti huhtikuussa 1938 uuden Spirou-sarjakuvalehden julkaisemisen. Uusi lehti tarvitsi uusia hahmoja ja Dupuisin mielestä Veltier oli sopiva sellaisen luomaan. Lehti nimettiin Spirouksi Veltierin hissipojaksi pukeutuneen hahmon mukaan.
Sodan sytyttyä Veltier astui palvelukseen ja haavoittui 1940. Vuonna 1943 Veltier myi hahmonsa oikeudet Dupuisille. Veltier jatkoi sarjakuvien tekemistä aina vuoteen 1971 saakka, mutta mikään niistä ei tullut yhtä suosituksi kuin Piko.
Lähde

Spirou World: Robert Veltier (Arkistoitu – Internet Archive). (ranskaksi)
| 0 | 1 | 2 |
| --- | --- | --- |
| Edeltäjä: - | Pikon ja Fantasion tekijä 1938–1943 | Seuraaja: Jijé |
Rolf Rendtorff

Rolf Rendtorff (10. toukokuuta 1925 Preetz – 1. huhtikuuta 2014) oli saksalainen raamatuntutkija. Hän perehtyi Vanhaan testamenttiin, varsinkin Pentateukin alkuperään, jota hän pohti esimerkiksi kirjassaan Das überlieferungsgeschichtliche Problem des Pentateuch (1977).
Rendtorff oli Heidelbergin yliopiston professori.
Rolf Sandqvist (täsmennyssivu)

Rolf Sandqvist voi tarkoittaa seuraavia henkilöitä:
Rolf Sandqvist (1919–1994), kirjailija ja kuvataiteilija
Rolf Sandqvist, (Sacy Sand) (1927–1985), muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rolf Sandqvist”, voi hakea sivunnimihaulla, laajalla sivunnimihaulla tai tekstihaulla.
Riitta Castrén

Riitta Elina Castrén (s. 10. helmikuuta 1955 Oulu [lähde? ]) on suomalainen toimittaja ja tietokirjailija.
Castrén kirjoitti ylioppilaaksi Tornionjokilaaksossa sijaitsevasta Pellon lukiosta 1974 ja valmistui filosofian maisteriksi Helsingin yliopistosta 1981 pääaineenaan kotimainen kirjallisuus. Pro gradu -työnsä hän teki lappilaisesta kirjailijasta Timo K. Mukasta. Castrénin lehtiura alkoi kristillisestä Sana-lehdestä ja jatkui Suomen lähetyskongressi 77 -tiedotussihteerinä. Opiskelujensa päätyttyä hän siirtyi aikakauslehtityöhön, ensin Yhtyneisiin Kuvalehtiin ja sieltä A-lehtiin, jossa hän työskenteli pitkään toimittajana ja toimituspäällikkönä. Pääosan urastaan hän teki Eeva-lehdessä, kunnes siirtyi vapaaksi toimittajaksi. Riitta Castrénin intohimona ovat syvälliset henkilöhaastattelut, joissa hän kokee voivansa parhaiten hyödyntää intuition lahjaansa.
Vuonna 2017 ilmestyi Castrénin kirjoittama omakohtainen teos Läpivalaisu – Pitkät jäähyväiset alkoholille (Gummerus), jossa hän valottaa elämyksellisyyttä, addiktioita ja ihmisen ikuista pyrkimystä harmoniaan. Erityisen painavasti hän käsitteli työelämän ja alkoholikulttuurin suhdetta.
Syksyllä 2022 ilmestyneen kirjan Enemmän elossa – Tarinoita uuden löytämisestä (Kirjapaja) Castrén on kirjoittanut yhdessä toimittaja Sinikka Klemettilän kanssa. Kirjassa haastateltavat kertovat elämänmuutoksestaan. Kirjan aihealueina ovat ajankohtaiset teemat, kuten ilmastoahdistus, yhteisöllisyys, hengellisyyden uudistuminen sekä identiteetti- ja arvokysymykset.
Teokset

Läpivalaisu – Pitkät jäähyväiset alkoholille (2017, Gummerus)
Enemmän elossa – Tarinoita uuden löytämisestä (2022, Kirjapaja)
Puolimaraton

Puolimaratonkilpailun osanottajia New Yorkissa vuonna 2008.
Puolimaraton on nimensä mukaisesti puolen maratonin eli 21,0975 kilometrin mittainen kestävyysjuoksumatka. Matka ei ole mukana kesäolympialaisten tai yleisurheilun MM-kisojen ohjelmassa, vaan sille järjestetään omat MM-kisat. Kuten maraton, puolimaraton on katu- tai maantiejuoksu. Suomessa maantiejuoksun SM-kilpailut juostaan aikuisten sarjoissa puolimaratonina.